સાયના માટે આ નેશનલ ટાઈટલનું મહત્વ એ રીતે છે કે તેણે ફાઈનલમાં પી.વી. સિંધુને હરાવી હતી. પ્રણોયે શ્રીકાંતને પરાજય આપી મેન્સ સિનિયર ટાઈટલ જીત્યું હતું. સિંધુ વર્લ્ડ નંબર બે ખેલાડી છે અને વર્તમાન ફોર્મ જોતા તે જીતવા માટે ફેવરિટ હતી. સાયનાએ સિંધુને ૨૧-૧૭, ૨૭-૨૫થી હરાવી હતી તેના પરથી કેવી રસાકસી સર્જાઈ હશે તેની કલ્પના કરી શકાય. છ વખત સાનિયા મેચ પોઈન્ટ પર આવી અને સિંધુએ વળતો પ્રતિકાર કર્યો હતો. બીજા સેટમાં સિંધુ ૫-૧થી આગળ હતી તે પછી સાયનાની જોરદાર રમતથી ૬-૬નો સ્કોર થયો તે પછી સિંધુએ ૧૮-૧૫ની લીડ મેળવી.